ลักษณะการประกอบธุรกิจ

2.1 ความเป็นมา

บริษัท เอเซียเสริมกิจลีสซิ่ง จำกัด (มหาชน) (“บริษัท”) ก่อตั้งขึ้นในปี 2527
โดยกลุ่มธนาคารกรุงเทพ จำกัด (มหาชน) เพื่อดำเนินธุรกิจเช่าซื้อรถยนต์ทุกประเภท
โดยเป็นการให้สินเชื่อเช่าซื้อรถยนต์ใหม่ทั้งหมดแก่ลูกค้าในเขตจังหวัดกรุงเทพมหานครและปริมณฑล
ต่อมาภายหลังบริษัทได้ขยายธุรกิจเข้าสู่การให้บริการเช่าซื้อรถยนต์ใช้แล้ว สินเชื่อส่วนบุคคล
และสินเชื่อแก่ผู้จัดจำหน่ายรถยนต์

ประวัติความเป็นมาและพัฒนาการที่สำคัญของบริษัทสรุปได้ดังนี้

ปี 2527 จดทะเบียนจัดตั้งเป็นบริษัทจำกัด ด้วยทุนจดทะเบียนเริ่มแรก 10 ล้านบาท
โดยการออกหุ้นสามัญจำนวน 0.1 ล้านหุ้น มูลค่าที่ตราไว้หุ้นละ 100 บาท
และเรียกชำระเต็มมูลค่าแล้ว

ปี 2531 เพิ่มทุนโดยการออกหุ้นสามัญจำนวน 0.4 ล้านหุ้น มูลค่าที่ตราไว้หุ้นละ 100 บาท
และเรียกชำระมูลค่า 20 ล้านบาท ทำให้ทุนจดทะเบียน เท่ากับ 50 ล้านบาท
โดยเป็นทุนจดทะเบียนที่ออกและชำระแล้วเท่ากับ 30 ล้านบาท

ปี 2534 เปิดสาขาแห่งแรกที่จังหวัดระยองเพื่อขยายฐานการดำเนินธุรกิจ
โดยให้บริการลูกค้าทั้งในจังหวัดระยองและจังหวัดใกล้เคียง

ปี 2535 - เรียกชำระมูลค่าหุ้นอีก 20 ล้านบาท ทำให้ทุนจดทะเบียนที่ออกและชำระแล้วเท่ากับ 50
ล้านบาท

- บริษัท กรุงเทพแกรนด์แปซิฟิคลีส จำกัด (มหาชน) ซึ่งก่อตั้งขึ้นในปี 2532 โดยมีผู้ถือหุ้นหลัก คือ
กลุ่มธนาคารกรุงเทพ จำกัด (มหาชน) และกลุ่มไชลีสจากสาธารณรัฐไต้หวัน
ดำเนินธุรกิจการให้สินเชื่อลีสซิ่ง สินเชื่อแฟคตอริ่ง และสินเชื่อเช่าซื้อ ได้เข้าซื้อหุ้นสามัญของบริษัท
ร้อยละ 99.99

ปี 2536 เพิ่มทุนจดทะเบียนที่ออกและชำระแล้วจากเดิม 50 ล้านบาทเป็น 60 ล้านบาท
โดยการออกหุ้นสามัญเพิ่มจำนวน 0.1 ล้านหุ้น มูลค่าที่ตราไว้หุ้นละ 100 บาท

ปี 2537 ขยายสาขาไปยังจังหวัดสมุทรสาคร
เพื่อให้บริการแก่ลูกค้าในจังหวัดสมุทรสาครและจังหวัดใกล้เคียง

ปี 2538 เพิ่มทุนจดทะเบียนที่ออกและชำระแล้วจากเดิม 60 ล้านบาทเป็น 160 ล้านบาท
โดยการออกหุ้นสามัญเพิ่มจำนวน 1 ล้านหุ้น มูลค่าที่ตราไว้หุ้นละ 100 บาท
เพื่อนำเงินมาใช้ในการขยายการให้บริการสินเชื่อและพัฒนาประสิทธิภาพการดำเนินงานและบริการ

ปี 2541 เริ่มให้บริการสินเชื่อเช่าซื้อรถยนต์ใช้แล้ว

ปี 2542 เพิ่มทุนจดทะเบียนที่ออกและชำระแล้วจากเดิม 160 ล้านบาทเป็น 460 ล้านบาท
เพื่อรองรับการขยายตัวของธุรกิจ โดยการออกหุ้นสามัญ จำนวน 3 ล้านหุ้น มูลค่าที่ตราไว้หุ้นละ
100 บาท

ปี 2543 ร่วมก่อตั้งสมาคมธุรกิจเช่าซื้อไทย (Thai Hire Purchase Association) เมื่อวันที่
1 มิถุนายน 2543

ปี 2545 - เริ่มให้บริการสินเชื่อส่วนบุคคลแก่ลูกค้าที่ทำสัญญาเช่าซื้อกับบริษัท
โดยเสนอบริการเฉพาะกลุ่มลูกค้าเดิมที่มีประวัติการชำระดี

- ได้รับประกาศเกียรติคุณจากสำนักงานคณะกรรมการคุ้มครองผู้บริโภค สำนักนายกรัฐมนตรี
ให้เป็นผู้ประกอบธุรกิจที่รักษาสิทธิผู้บริโภคด้านสัญญาโดยใช้สัญญาที่เป็นธรรมต่อผู้บริโภค

ปี 2546 - แปลงสภาพเป็นบริษัทมหาชนจำกัด เมื่อวันที่ 27 พฤศจิกายน 2546

- เริ่มให้บริการสินเชื่อแก่ผู้จัดจำหน่ายรถยนต์

ปี 2547 - ลดทุนจดทะเบียนที่ออกและชำระแล้วจำนวน 112 ล้านบาท เพื่อล้างขาดทุนสะสม
ทำให้ทุนจดทะเบียนที่ออกและชำระแล้วมีจำนวน 348 ล้านบาท

- เพิ่มทุนจดทะเบียนที่ออกและชำระแล้วจำนวน 80 ล้านบาท
ทำให้ทุนจดทะเบียนที่ออกและชำระแล้วมีจำนวน 428 ล้านบาท

- เปลี่ยนแปลงมูลค่าที่ตราไว้จากหุ้นละ 100 บาท เป็นราคาหุ้นละ 5 บาท
ทำให้บริษัทมีหุ้นสามัญที่จำหน่ายแล้วทั้งสิ้น 85.60 ล้านหุ้น รวมเป็นทุนจดทะเบียนที่ออกและชำระแล้ว
428 ล้านบาท

- ปรับโครงสร้างการถือหุ้นทั้งหมดเมื่อวันที่ 20 พฤษภาคม 2547 โดยบริษัทเข้าถือหุ้นร้อยละ
99.99 ในบริษัท กรุงเทพ
แกรนด์แปซิฟิคลีส จำกัด (มหาชน) ทำให้บริษัท กรุงเทพแกรนด์แปซิฟิคลีส จำกัด (มหาชน)
กลายเป็นบริษัทย่อยของบริษัท

- ขยายสาขาไปยังจังหวัดพิษณุโลก เพื่อให้บริการแก่ลูกค้าในจังหวัดพิษณุโลกและจังหวัดใกล้เคียง

- เพิ่มทุนจดทะเบียนอีก 147 ล้านบาท ทำให้มีทุนจดทะเบียนทั้งสิ้น 575 ล้านบาท ทุนชำระแล้ว
428 ล้านบาท

- วันที่ 24 พฤศจิกายน 2547
บริษัทได้รับอนุมัติจากสำนักงานคณะกรรมการกำกับหลักทรัพย์และตลาดหลักทรัพย์ในการเสนอขายหุ้นสามัญแก่กรรมการ
ผู้บริหาร และพนักงาน จำนวน 6.4 ล้านหุ้น ในราคาหุ้นละ 5.50
บาทและได้มีการเสนอขายหุ้นสามัญดังกล่าว ในวันที่ 26-30 พฤศจิกายน 2547
ซึ่งทำให้บริษัทมีทุนชำระแล้วเพิ่มขึ้นเป็น 460 ล้านบาท

ปี 2548 บริษัทมีการเปลี่ยนแปลงผู้ถือหุ้น โดยบริษัท แกรนด์ แปซิฟิค เคมีคอล (ประเทศไทย)
จำกัด ซึ่งถือหุ้นของบริษัทจำนวน 33.80 ล้านหุ้น (คิดเป็นร้อยละ 36.74 ของทุนชำระแล้ว ณ 14
มิถุนายน 2548) ขายหุ้นทั้งหมดของบริษัทให้แก่บริษัท เอเค เอ็นเตอร์ไพรส์ (ประเทศไทย) จำกัด
ซึ่งเป็นบริษัทในกลุ่มคูด้วยกัน

ปี 2548
บริษัทได้รับอนุมัติจากสำนักงานคณะกรรมการกำกับหลักทรัพย์และตลาดหลักทรัพย์ในการเสนอขายหุ้นสามัญแก่ประชาชนทั่วไป
จำนวน 23 ล้านหุ้น ในราคา 8.90 บาท และได้เสนอขายหุ้นสามัญดังกล่าว ในวันที่ 16-18
สิงหาคม 2548 ซึ่งทำให้บริษัทมีทุนชำระแล้วเพิ่มขึ้นจาก 460 ล้านบาทเป็น 575 ล้านบาท
และในวันที่ 25 สิงหาคม 2548
ตลาดหลักทรัพย์แห่งประเทศไทยรับหุ้นสามัญของบริษัทเป็นหลักทรัพย์จดทะเบียน
และทำการซื้อขายในตลาดหลักทรัพย์เป็นวันแรก

ปี 2549 บริษัทได้รับอนุมัติจากที่ประชุมผู้ถือหุ้นให้ออกและเสนอขายหุ้นสามัญเพิ่มทุนของบริษัท
และจัดสรรหุ้นสามัญเพิ่มทุนดังกล่าวให้แก่ผู้ถือหุ้นสามัญของบริษัทตามสัดส่วนการถือหุ้น (Rights
Offering) โดยการออกหุ้นสามัญใหม่จำนวน 115 ล้านหุ้น มูลค่าที่ตราไว้หุ้นละ 5 บาท
และให้สิทธิในการจองซื้อ 1 หุ้นสามัญเดิมต่อ 1 หุ้นสามัญใหม่ (1:1) ในราคาเสนอขายต่อหุ้น
5.50 บาท และเปลี่ยนแปลงทุนจดทะเบียนชำระแล้วเป็น 1,150 ล้านบาท เมื่อวันที่ 3 ตุลาคม
2549 และนำหุ้นสามัญเพิ่มทุนดังกล่าวเข้าซื้อขายในตลาดหลักทรัพย์ในวันที่ 10 ตุลาคม 2549

2.  ภาพรวมการประกอบธุรกิจของบริษัทและบริษัทย่อย

บริษัทมีบริษัทย่อย 1 แห่ง ได้แก่ บริษัท กรุงเทพแกรนด์แปซิฟิคลีส จำกัด (มหาชน) (“บริษัทย่อย”)
บริษัทดำเนินธุรกิจการให้บริการสินเชื่อเช่าซื้อรถยนต์ทุกประเภท ทั้งรถยนต์ใหม่และรถยนต์ใช้แล้ว
ซึ่งได้แก่ รถยนต์นั่งส่วนบุคคล รถกระบะ รถตู้ รถบรรทุก รถแท็กซี่ เป็นต้น
โดยให้สินเชื่อเช่าซื้อแก่ลูกค้าที่เป็นบุคคลธรรมดาเป็นหลัก ในปี 2551
บริษัทมีสัดส่วนการให้สินเชื่อรถยนต์ใหม่ต่อรถยนต์ใช้แล้ว คิดเป็นประมาณร้อยละ 75.90 และ
24.10 ของจำนวนสินเชื่อเช่าซื้อทั้งหมด และบริษัทยังเสนอบริการสินเชื่อส่วนบุคคลแก่กลุ่มลูกค้าเดิม
โดยอาศัยฐานข้อมูลและระบบปฏิบัติงานที่มีอยู่ในการคัดเลือกลูกค้าเช่าซื้อที่มีประวัติการผ่อนชำระดี
นอกจากนี้ บริษัทได้ให้บริการสินเชื่อแก่ผู้จัดจำหน่ายรถยนต์
เพื่อใช้เป็นแหล่งเงินทุนในการจัดหารถยนต์เพื่อนำมาจำหน่ายอีกด้วย บริษัทมีสาขา 3 แห่ง
ตั้งอยู่ที่จังหวัดระยอง จังหวัดสมุทรสาคร และจังหวัดพิษณุโลก ปัจจุบัน
บริษัทเป็นสมาชิกของสมาคมธุรกิจเช่าซื้อไทยและบริษัท ข้อมูลเครดิตแห่งชาติ จำกัด (National
Credit Bureau Co., Ltd.)

บริษัทย่อยทำธุรกิจการให้บริการสินเชื่อลีสซิ่งและเช่าซื้อแก่ลูกค้าประเภทนิติบุคคลเป็นหลัก
ทรัพย์สินที่ให้สินเชื่อลีสซิ่งและเช่าซื้อ ได้แก่ เครื่องจักรประเภทต่างๆ และยานพาหนะ เป็นต้น
นอกจากนี้ บริษัทย่อยยังให้บริการสินเชื่อแฟคตอริ่งแก่ผู้ประกอบการที่มีคู่ค้าตั้งอยู่ในประเทศไทย
(“สินเชื่อแฟคตอริ่งภายในประเทศ”) และผู้ประกอบการที่มีคู่ค้าตั้งอยู่ในต่างประเทศ
(“สินเชื่อแฟคตอริ่งระหว่างประเทศ”)
ปัจจุบัน บริษัทย่อยเป็นสมาชิกของสมาคมลีสซิ่งแห่งประเทศไทย สมาคมไทยผู้ประกอบธุรกิจแฟคตอริ่ง
และสมาคมแฟคตอริ่งระหว่างประเทศ (Factors Chain International)

ทั้งนี้ บริษัทและบริษัทย่อยมีสัดส่วนการให้สินเชื่อแก่บุคคลธรรมดา คิดเป็นร้อยละ 33.20
ของยอดการให้สินเชื่อทั้งหมดของปี 2550 และร้อยละ 32.22 ของยอดการให้สินเชื่อทั้งหมดในปี
2551 และแก่นิติบุคคล คิดเป็นร้อยละ 66.80 ของยอดการให้สินเชื่อทั้งหมดในปี 2550 และร้อยละ
67.78 ของยอดการให้สินเชื่อทั้งหมดในปี 2551

บริษัทและบริษัทย่อยมีรายได้รวม เท่ากับ 1,051.42 ล้านบาทในปี 2550 และ 1,147.27
ล้านบาทในปี 2551 โดยมีรายได้หลักจากการให้บริการสินเชื่อเช่าซื้อ คิดเป็นร้อยละ 74.15
ของรายได้รวมในปี 2550 และร้อยละ 73.44 ของรายได้รวมในปี 2551
รองลงมาเป็นรายได้จากการให้บริการสินเชื่อลีสซิ่ง คิดเป็นร้อยละ 6.23 ของรายได้รวมในปี
2550 และร้อยละ 6.23 ของรายได้รวมในปี 2551
ส่วนรายได้จากการให้สินเชื่อแฟคตอริ่งคิดเป็นร้อยละ 5.01 ของรายได้รวมในปี 2550 และร้อยละ
5.97 ของรายได้รวมในปี 2551 และรายได้อื่น เช่น รายได้ค่าปรับล่าช้า
รายได้จากการบริการด้านประกันภัย รายได้จากสินเชื่อส่วนบุคคล
รายได้จากสินเชื่อแก่ผู้จัดจำหน่ายรถยนต์ เป็นต้น คิดเป็นร้อยละ 14.60 ของรายได้รวมในปี 2550
และร้อยละ 14.35 ของรายได้รวมในปี 2551 ส่วนค่าใช้จ่ายรวม (รวมหนี้สูญและหนี้สงสัยจะสูญ
ค่าใช้จ่ายทางการเงินและภาษีเงินได้นิติบุคคล) เท่ากับ 885.04 ล้านบาทในปี 2550 และ
968.35 ล้านบาทในปี 2551 โดยมีค่าใช้จ่ายในการขายและบริหาร คิดเป็นร้อยละ 35.15
ของค่าใช้จ่ายรวมในปี 2550 และร้อยละ 36.88 ของค่าใช้จ่ายรวมในปี 2551
หนี้สูญและหนี้สงสัยจะสูญคิดเป็นร้อยละ 9.61 ค่าใช้จ่ายรวมในปี 2550 และร้อยละ 9.52
ของค่าใช้จ่ายรวมในปี 2551 (รวมประมาณการหนี้สินจากการค้ำประกัน) ค่าใช้จ่ายทางการเงิน
คิดเป็นร้อยละ 49.67 ของค่าใช้จ่ายรวมในปี 2550 และร้อยละ 46.32 ของค่าใช้จ่ายรวมในปี
2551 และค่าใช้จ่ายอื่นๆ (ภาษีเงินได้นิติบุคคลและค่าใช้จ่ายอื่น) คิดเป็นร้อยละ 5.55
ของค่าใช้จ่ายรวมในปี 2550 และร้อยละ 7.28 ของค่าใช้จ่ายรวมในปี 2551
ส่งผลให้บริษัทและบริษัทย่อยมีกำไรสุทธิ เท่ากับ 166.38 ล้านบาทในปี 2550 และ 178.92
ล้านบาทในปี 2551

โครงสร้างของกลุ่มบริษัทและการดำเนินงานของแต่ละบริษัทมีรายละเอียดดังนี้

3.  โครงสร้างรายได้ของบริษัทและบริษัทย่อยแยกตามประเภทธุรกิจ

โครงสร้างรายได้ของบริษัทและบริษัทย่อยสามารถแบ่งตามประเภทการดำเนินธุรกิจตั้งแต่ปี 2549
ถึงปี 2551 มีรายละเอียดดังนี้

+--------+-----------+---------+------+--------+------+-------+------+
| ประเ   | ดำ        | ปี 2551  |      | ปี 2550 |      | ปี     |      |
| ภทธุรกิจ | เนินการโดย |         |      |        |      | 2549  |      |
+--------+-----------+---------+------+--------+------+-------+------+
|        |           | รายได้   | ร    | รายได้  | ร    | รายได้ | ร    |
|        |           |         | ้อยละ |        | ้อยละ |       | ้อยละ |
|        |           | (       |      | (ล     |      | (ล้า   |      |
|        |           | ล้านบาท) |      | ้านบาท) |      | นบาท) |      |
+--------+-----------+---------+------+--------+------+-------+------+
| สินเช   | บริษัทแ     | 842.57  | 7    | 779.63 | 7    | 6     | 7    |
| ื่อเช่าซื้อ | ละบริษัทย่อย |         | 3.44 |        | 4.15 | 55.35 | 3.08 |
+--------+-----------+---------+------+--------+------+-------+------+
| สินเ    | บริษัทย่อย   | 71.53   | 6.23 | 65.53  | 6.23 | 58.88 | 6.56 |
| ชื่อลีสซิ่ง |           |         |      |        |      |       |      |
+--------+-----------+---------+------+--------+------+-------+------+
| สินเชื่อแ | บริษัทย่อย   | 68.51   | 5.97 | 52.69  | 5.01 | 36.51 | 4.07 |
| ฟคตอริ่ง |           |         |      |        |      |       |      |
+--------+-----------+---------+------+--------+------+-------+------+
| ร      | บริษัทแ     | 164.66  | 1    | 153.57 | 1    | 1     | 1    |
| ายได้อื่น | ละบริษัทย่อย |         | 4.35 |        | 4.61 | 46.06 | 6.29 |
| *      |           |         |      |        |      |       |      |
+--------+-----------+---------+------+--------+------+-------+------+
| รวม    |           | 1       | 10   | 1,     | 10   | 8     | 10   |
|        |           | ,147.27 | 0.00 | 051.42 | 0.00 | 96.80 | 0.00 |
+--------+-----------+---------+------+--------+------+-------+------+

ที่มา งบการเงินรวมของบริษัท เอเซียเสริมกิจลีสซิ่ง จำกัด (มหาชน)
ตรวจสอบโดยผู้สอบบัญชีรับอนุญาต ประจำปี 2549 - ปี 2551

* รายได้อื่น เช่น รายได้จากสินเชื่อส่วนบุคคล สินเชื่อแก่ผู้จัดจำหน่ายรถยนต์
รายได้จากค่าธรรมเนียมและบริการด้านทะเบียน รายได้จากค่าปรับล่าช้า
รายได้จากการให้บริการด้านประกันภัย ดอกเบี้ยรับ เงินปันผลรับ รายได้อื่น เป็นต้น

4.  เป้าหมายของการดำเนินธุรกิจ

เพื่อให้บริษัทได้มีทิศทางการดำเนินธุรกิจที่ชัดเจน บริษัทจึงได้กำหนดพันธกิจ (Mission)
และวิสัยทัศน์ (Vision) เพื่อให้ผู้บริหารและพนักงานใช้เป็นแนวทางในการดำเนินงาน ดังนี้

พันธกิจ

-   แสวงหาและสร้างความพึงพอใจเพื่อสนองความต้องการทางเงิน
    เพื่อความสำเร็จและความเป็นอยู่ที่ดีของลูกค้า

-   เพื่อเติบโตอย่างมีกำไรที่มั่นคงในส่วนธุรกิจที่บริษัทมีความเชี่ยวชาญ
    เพื่อสร้างความได้เปรียบทางการแข่งขันที่ยั่งยืน

-   มุ่งก่อให้เกิดประโยชน์สูงสุดกับผู้ถือหุ้น คู่ค้า ลูกค้า ผู้สนับสนุนทางการเงิน พนักงาน
    ตลอดจนทุกฝ่ายที่เกี่ยวข้อง

วิสัยทัศน์

-   เป็นสถาบันการเงินที่มีความเชี่ยวชาญเฉพาะด้าน
    ด้วยการเป็นผู้นำในตลาดเฉพาะกลุ่มที่ให้สินเชื่อเพื่อการบริโภค และสินเชื่อเพื่อการพาณิชย์
    แก่บุคคลทั่วไป รวมทั้งธุรกิจขนาดกลางและขนาดย่อม

  คุณค่าของบริษัท (Corporate Value)

  “สุดหัวใจให้บริการ (Service with Passion)” ซึ่งตั้งอยู่บนพื้นฐานของความเชื่อที่ว่า
  “ความไม่ทะนงตน (Modesty) จะนำไปสู่ ความเป็นหนึ่งเดียว (Harmony) และความซื่อสัตย์
  (Honesty) สร้างความน่าเชื่อถือและศรัทธา (Credibility)”

-   ความไม่ทะนงตน (Modesty) : ความนอบน้อมถ่อมตน จะนำไปสู่การพัฒนาอย่างสร้างสรรค์

-   ความเป็นหนึ่งเดียว (Harmony) : การทำงานร่วมกันเป็นทีม เสมือนหนึ่งครบครัวเดียวกัน

-   ความซื่อสัตย์ (Honesty) : การซื่อตรงด้วยความสัตย์จริง

-   ความน่าเชื่อถือ (Credibility) : เป็นที่ไว้วางใจของผู้ถือหุ้น คู่ค่า ลูกค้า
    ผู้สนับสนุนทางการเงิน พนักงาน ตลอดจนทุกฝ่ายที่เกี่ยวข้อง

บริษัทและบริษัทย่อยมีเป้าหมายในการให้บริการด้านการเงินแก่บุคคลธรรมดา
และผู้ประกอบการธุรกิจขนาดกลางและขนาดย่อม (SMEs) เป็นหลัก โดยอาศัยทีมงานที่มีความรู้
มีประสบการณ์และมีความเข้าใจในพฤติกรรมของลูกค้า
รวมถึงการมีระบบการจัดการที่ดีและมีประสิทธิภาพ การให้บริการที่สะดวกและรวดเร็ว
เพื่อให้ลูกค้าเกิดความเชื่อมั่นและมีความพึงพอใจในคุณภาพของบริการโดยมีราคาที่เหมาะสม
เพื่อก่อให้เกิดประโยชน์สูงสุดแก่ ผู้ถือหุ้น คู่ค้า พนักงาน และชุมชน

บริษัทและบริษัทย่อยมีเป้าหมายที่จะเติบโตอย่างมั่นคง
ด้วยการเพิ่มยอดรายได้ให้มากขึ้นจากการขยายกลุ่มลูกค้าให้ครอบคลุมพื้นที่ที่กว้างขึ้น
เพิ่มประเภทของสินเชื่อในการให้บริการหลากหลาย
เพื่อสามารถตอบสนองความต้องการของลูกค้าได้มากขึ้น
รวมถึงการเพิ่มจำนวนตัวแทนจำหน่ายและช่องทางการจำหน่ายใหม่ๆ
มีการวางแผนการขยายสาขากระจายออกสู่ภูมิภาคต่างๆ ทั่วประเทศ
เพื่อเสนอบริการสินเชื่อให้เข้าถึงกลุ่มลูกค้าได้มากขึ้น บริษัทมีนโยบายในการขยายเขตการตลาด
โดยเน้นพื้นที่ที่มีศักยภาพทางการตลาดและมีความเหมาะสมกับนโยบายด้านการตลาดของบริษัท
เพื่อเพิ่มโอกาสในการเข้าถึงกลุ่มลูกค้าได้มากขึ้น